钦定古今图书集成/理学汇编/学行典/第230卷 > 《送茂才李大师诗》杜辂
## 钦定古今图书集成/理学汇编/学行典/第230卷 > 《送茂才李大师诗》杜辂

云横雨黑强归时，筑室何如治任悲。肠断思亲吾已
病，不堪为尔更题诗。

六载一身旷野中，萧萧草木心恫恫。勉餐珍重箕裘
事，青紫还期励世风。

结庐孤冢气萧森，形影松楸倍折心。往事趋庭成渺
冥，只凭清梦绕荒林。

残云落日暗空山，月色猿声万壑间。寂寞《蓼莪》无限
恨，泉流涕泪日潺潺。